Industria amerikane e avionëve të udhëtarëve pas recesionit
Kompania e ndërtimit të aeroplanëve Boing ka rritur prodhimin këtë vit pas humbjeve në 2009 prej rreth dhjetë miljard dollarësh
Pas humbjeve të vitit të kaluar prej pothuaj dhjetë miljard dollarësh, industria e aviacionit pritet të shënojë rritje. Shoqata Ndërkombëtare e Transportit Ajror, e cila përfaqëson 230 kompani ajërore në botë, parashikon rritje të numrit të kërkesave për udhëtime me 6 përqind për vitin 2010, ndërkohë që kërkesat për transportin e mallrave pritet të rriten me numra dyshifror. Duke marr parasysh këto parashikime pozitive, kompania Boeing po rrit prodhimin e pjesëvë të avionëve për aeroplanin e ri 787 Dreamliner. Harold Leslie është menaxher për instalimet. Por disa nuk janë të sigurtë. Konsulenti Richard Aboulafia thotë se edhe pse duket se udhëtimet me avionë po rriten, kërkesat për bileta të klasit të parë janë të paqëndrueshme dhe fitimet janë ende nën nivelin e vitit 2008. Gjatë recesionit, shumë kompani ajrore anuluan porositë për avionë ose kanë shfrytëzuar aeroplanët e vjetër ndërkohë që kërkesat e udhëtarëve pësuan rënie. Megjithëse ekonomia ka filluar të përmirësohet, disa analistë druajnë se rimëkëmbja mund të jetë e ngadaltë. “Agresiviteti i madh me prashikimet se ekonomia do të rimëkëmbet mund të pengojë rimëkëmbjen,”thotë zoti Abulafia. Boingu planifikon të shpejtojë prodhimin e avionëve 777 dhe 747. Edhe kompania evropiane me bazë në Francë, Airbus, do të rrisë prodhimin e një prej avionëve të saj të njohur nga 34 në 36 në muaj.